ADVANC จูบปาก TOT ระงับข้อพิพาท! ลงนามใช้เสาทีโอทีแลกสัญญาเช่าพื้นที่-บำรุงรักษานาน 10 ปี
ADVANC จูบปาก TOT ระงับข้อพิพาท! ลงนามใช้เสาทีโอทีแลกสัญญาเช่าพื้นที่-บำรุงรักษานาน 10 ปี
ADVANC จูบปาก TOT ระงับข้อพิพาท! ลงนามใช้เสาทีโอทีแลกสัญญาเช่าพื้นที่-บำรุงรักษานาน 10 ปี
4 ก.ย. 2562

นายสมชัย เลิศสุทธิวงศ์ ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ระบุว่า เมื่อวันที่ 4 ก.ย.62 บริษัทเข้าทำสัญญาระงับข้อพิพาทกับบริษัท ทีโอที จำกัด (มหาชน) หรือ TOT เกี่ยวกับเสาโทรคมนาคมตามข้อพิพาทหมายเลขดำที่ 53/2557 ที่อยู่ในระหว่างการพิจารณาของคณะอนุญาโตตุลาการเป็นอันยุติ มีผลให้เสาโทรคมนาคมตามข้อพิพาทเป็นกรรมสิทธิ์ของทีโอที
โดยบริษัท แอดวานซ์ ไวร์เลส เน็ทเวอร์ค จำกัด (AWN) บริษัทย่อย ตกลงใช้บริการเสาโทรคมนาคมจากทีโอที และทีโอทีตกลงใช้บริการพื้นที่และบริการบำรุงรักษาจาก AWN เป็นระยะเวลา 10 ปี เริ่มตั้งแต่เดือนมกราคม 2562 เป็นต้นไป โดยทั้งสองฝ่ายตกลงที่จะชำระค่าใช้บริการเสาโทรคมนาคม ค่าใช้บริการพื้นที่และค่าบริการบำรุงรักษา ตามจำนวนที่ใช้งานจริง โดยประมาณการเบื้องต้นมูลค่ารวมสุทธิตลอดอายุสัญญา 10 ปี ประมาณ 28,000 ล้านบาท
ทั้งนี้ ก่อนหน้านี้ AWN ได้มีการชำระค่าใช้บริการเสาโทรคมนาคมพิพาทแก่ทีโอทีมาตั้งแต่สิ้นสุดสัญญาสัมปทานเป็นรายเดือนแบบเหมาจ่ายในอัตราเดือนละประมาณ 300 ล้านบาท การเข้าทำสัญญาระงับข้อพิพาทและให้บริการเกี่ยวกับเสาโทรคมนาคมในครั้งนี้ เป็นการตกลงการใช้ประโยชน์บนเสาโทรคมนาคมในระยะยาวซึ่งสนับสนุนการให้บริการโทรคมนาคมของ AWN และเป็นประโยชน์แก่ทีโอที ในการสร้างรายได้จากทรัพย์สินบนเงื่อนไขที่เหมาะสมตามจำนวนที่ใช้งานจริง